《拟李义山井络一首》
宋代·张素

井络天彭地势雄，极天云雾起鸿蒙。公孙跃马人何在，力士迎鸿迹已空。

玉垒山前花黯黯，锦官城外鼓逢逢。由来蜀道难如此，都在鹃声泣血中。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。